CELEX: 32011R0327
Language: mt
Date: 2011-03-30 00:00:00
Title: Regolament tal-Kummissjoni (UE) Nru 327/2011 tat- 30 ta' Marzu 2011 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti ta' ekodisinn għal fannijiet b'muturi ta' potenza elettrika input bejn 125 W u 500 kW  Test b’relevanza għaż-ŻEE

6.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 90/8
            
         REGOLAMENT TAL-KUMMISSJONI (UE) Nru 327/2011
   tat-30 ta' Marzu 2011
   li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti ta' ekodisinn għal fannijiet b'muturi ta' potenza elettrika input bejn 125 W u 500 kW
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2009/125/KE tal-Parlament Ewropew u tal-Kunsill tal-21 ta' Ottubru 2009 li tistabbilixxi qafas għall-iffissar ta' rekwiżiti għall-ekodisinn għal prodotti relatati mal-enerġija (1), u b'mod partikolari l-Artikolu 15(1) tagħha,
   Wara li kkonsultat il-Forum tal-Konsultazzjoni dwar l-Ekodisinn,
   Billi:
   
               (1)
            
            
               Skont id-Direttiva 2009/125/KE, il-Kummissjoni għandha tiffissa r-rekwiżiti ta' ekodisinn għal prodotti li jużaw l-enerġija li jirrappreżentaw volumi sinifikanti ta' bejgħ u kummerċ, li għandhom impatt ambjentali sinifikanti u li jippreżentaw potenzjal sinifikanti għal titjib f'termini tal-impatt ambjentali tagħhom mingħajr ma jinvolvu spejjeż eċċessivi.
            
         
               (2)
            
            
               L-Artikolu 16(2) tad-Direttiva 2009/125/KE jipprovdi li skont il-proċedura msemmija fl-Artikolu 19(3) u l-kriterji stabbiliti fl-Artikolu 15(2), u wara konsultazzjoni mal-Forum ta' Konsultazzjoni, il-Kummissjoni tintroduċi, kif xieraq, miżura implimentattiva għal prodotti li jużaw sistemi b'muturi tal-elettriku.
            
         
               (3)
            
            
               Il-fannijiet b'muturi ta' potenza elettrika input bejn 125 W u 500 kW jikkostitwixxu parti importanti ta' diversi prodotti li jikkondizzjonaw il-gassijiet. Ir-Regolament tal-Kummissjoni (KE) Nru 640/2009 tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta' ekodisinn għal muturi tal-elettriku (2) stabbilixxa rekwiżiti minimi ta' effiċjenza fl-użu tal-enerġija, fosthom għal muturi tal-elettriku mgħammrin bi trażmissjonijiet b'veloċità varjabbli. Dawn ir-rekwiżiti japplikaw ukoll għal dawk il-muturi li huma parti minn sistema b'fann bil-mutur. Madankollu, bosta fannijiet koperti minn dan ir-Regolament jintużaw b'muturi li mhumiex koperti mir-Regolament (KE) Nru 640/2009.
            
         
               (4)
            
            
               Il-konsum elettriku totali tal-fannijiet b'muturi ta' potenza elettrika input bejn 125 W u 500 kW huwa 344 TWh kull sena, li sas-sena 2020, jekk it-tendenzi tas-suq tal-Unjoni jibqgħu l-istess, mistenni jitla' għal 560 TWh. Il-potenzjal ta' titjib fl-effiċjenza f'termini ta' nfiq permezz tad-disinn, għas-sena 2020, huwa ta' madwar 34 TWh fis-sena, li jikkorrispondi għal 16 Mt ta' emissjonijiet ta' CO2. Konsegwentement, il-fannijiet b'muturi ta' potenza elettrika input bejn 125 W u 500 kW jirrappreżentaw prodott li għalih għandhom jiġu stabbiliti rekwiżiti ta' ekodisinn.
            
         
               (5)
            
            
               Bosta fannijiet jiġu integrati fi prodotti oħra bla ma jitqiegħdu fis-suq jew jitħaddmu separatament skont it-tifsira mogħtija fl-Artikolu 5 tad-Direttiva 2009/125/KE u tal-Artikolu 5 tad-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE (3). Sabiex jinkiseb il-biċċa l-kbira tal-potenzjal kollu ta' ffrankar ta' enerġija b'effiċjenza f'termini ta' nfiq u sabiex jiġi ffaċilitat l-infurzar tal-miżura, il-fannijiet kollha b'muturi ta' potenza elettrika bejn 125 W u 500 kW li huma integrati fi prodotti oħra għandhom ikunu suġġetti għad-dispożizzjonijiet ta' dan ir-Regolament ukoll.
            
         
               (6)
            
            
               Bosta fannijiet jagħmlu parti minn sistemi ta' ventilazzjoni installati f'binjiet. Leġiżlazzjoni nazzjonali li tkun ibbażata fuq id-Direttiva 2010/31/UE tal-Parlament Ewropew u tal-Kunsill tad-19 ta' Mejju 2010 dwar ir-rendiment tal-bini fl-użu tal-enerġija (4), tista' tiffissa rekwiżiti ta' effiċjenza fl-użu tal-enerġija aktar stretti għal dawn is-sistemi ta' ventilazzjoni, billi tuża l-metodi għall-kejl u l-kalkoli definiti f'dan ir-regolament fir-rigward tal-effiċjenza tal-fann.
            
         
               (7)
            
            
               Il-Kummissjoni wettqet studju ta' tħejjija li stħarreġ l-aspetti tekniċi, ambjentali u ekonomiċi tal-fannijiet. L-istudju ġie żviluppat flimkien mal-partijiet interessati mill-UE u minn pajjiżi terzi, u r-riżultati tqiegħdu għad-dispożizzjoni tal-pubbliku. Ħidmiet u konsultazzjonijiet oħra wrew li l-ambitu jista' jiġi estiż aktar, suġġett għal eżenzjonijiet li jsiru għal xi applikazzjonijiet partikolari fejn ir-rekwiżiti ma jkunux xierqa.
            
         
               (8)
            
            
               L-istudju ta' tħejjija wera li l-fannijiet b'muturi ta' potenza elettrika input bejn 125 W u 500 kW jitqiegħdu fis-suq tal-Unjoni fi kwantitajiet kbar, fejn il-konsum tal-elettriku fil-fażi ta' użu tagħhom ikun l-iktar aspett ambjentali sinifikanti fil-fażijiet kollha taċ-ċiklu tal-ħajja tagħhom.
            
         
               (9)
            
            
               L-istudju ta' tħejjija juri li l-konsum tal-elettriku fl-użu huwa l-uniku parametru ta' ekodisinn sinifikanti relatat mad-disinn tal-prodott kif stipulat fid-Direttiva 2009/125/KE.
            
         
               (10)
            
            
               It-titjib tal-effiċjenza fl-użu tal-enerġija ta' fannijiet b'muturi ta' potenza elettrika input bejn 125 W u 500 kW għandu jinkiseb bl-użu ta' teknoloġiji eżistenti ta' dominju pubbliku li jkunu effiċjenti f'termini ta' nfiq u li jistgħu jnaqqsu l-ispejjeż totali tax-xiri u tat-tħaddim tagħhom.
            
         
               (11)
            
            
               Ir-rekwiżiti ta' ekodisinn għandhom jarmonizzaw ir-rekwiżiti ta' effiċjenza fl-użu tal-enerġija għall-fannijiet b'muturi ta' potenza elettrika input bejn 125 W u 500 kW fl-Unjoni, u b'hekk jikkontribwixxu għall-funzjonament tas-suq intern u għat-titjib fil-prestazzjoni ambjentali ta' dawn il-prodotti.
            
         
               (12)
            
            
               Il-fannijiet żgħar (indirettament) b'muturi ta' potenza elettrika bejn 125 W u 3 kW li l-funzjoni primarja tagħhom hija differenti ma jaqgħux taħt dan l-ambitu. Bħala eżempju, fann żgħir li jintuża biex ikessaħ mutur tal-elettriku ta' lupa ma jaqax taħt dan l-ambitu, anke jekk il-mutur tal-lupa stess (li jkun qiegħed idawwar il-fann ukoll) ikollu potenza ta' aktar minn 125 W.
            
         
               (13)
            
            
               Għandu jingħata qafas ta' żmien xieraq lill-manifatturi sabiex dawn jiddisinjaw mill-ġdid il-prodotti u jaddattaw il-linji tal-produzzjoni tagħhom. L-iffissar ta' żmien għandu jsir b'tali mod li l-impatti negattivi fuq il-funzjonalità tal-fannijiet b'muturi ta' potenza elettrika input bejn 125 W u 500 kW jiġu evitati, u li l-impatti fuq in-nefqa għall-manifatturi, partikolarment fl-intrapriżi ż-żgħar u ta' daqs medju, jiġu meqjusa, filwaqt li jiġi żgurat il-ksib f'waqtu tal-għanijiet ta' dan ir-Regolament.
            
         
               (14)
            
            
               Ir-reviżjoni ta' dan ir-Regolament hija ppjanata li ssir sa erba' snin minn meta jiddaħħal fis-seħħ. F'każ li l-Kummissjoni tirċievi prova li tkun meħtieġa reviżjoni, il-proċess ta' reviżjoni jista' jinbeda qabel. B'mod partikolari, ir-reviżjoni għandha tivvaluta l-iffissar ta' rekwiżiti indipendenti mit-teknoloġija, il-potenzjal tal-użu ta' muturi bi trażmissjoni b'veloċità varjabbli (VSD) u l-ħtieġa tal-kwantità u tal-ambitu tal-eżenzjonijiet kif ukoll l-inklużjoni ta' fannijiet b'muturi ta' potenza elettrika input inqas minn 125 W.
            
         
               (15)
            
            
               L-effiċjenza fl-użu tal-enerġija ta' fannijiet b'muturi ta' potenza elettrika input bejn 125 W u 500 kW għandu jiġi determinat permezz ta' metodi ta' kejl affidabbli, preċiżi u riproduċibbli, li jqisu l-metodi ta' kejl l-aktar żviluppati rikonoxxuti inkluż, fejn dawn huma disponibbli, standards armonizzati adottati mill-korpijiet ta' standardazzjoni Ewropej, kif imniżżla fl-Anness I għad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixxi proċedura għall-għoti ta' informazzjoni fil-qasam tal-istandards u tar-regolamenti tekniċi u tar-regoli dwar is-servizzi tas-Soċjetà tal-Informazzjoni (5).
            
         
               (16)
            
            
               Dan ir-Regolament għandu jżid il-penetrazzjoni fis-suq ta' teknoloġiji li jillimitaw l-impatt ambjentali tul iċ-ċiklu tal-ħajja tal-fannijiet b'muturi ta' potenza elettrika input bejn 125 W u 500 kW, li hu stmat li għandu jwassal għal iffrankar ta' elettriku ta' 34 TWh kull sena sal-2020, imqabbel mas-sitwazzjoni fejn ma tittieħed l-ebda miżura.
            
         
               (17)
            
            
               Skont l-Artikolu 8 tad-Direttiva 2009/125/KE, dan ir-Regolament għandu jispeċifika l-proċeduri applikabbli għall-valutazzjoni tal-konformità.
            
         
               (18)
            
            
               Sabiex il-kontrolli ta' konformità jiġu ffaċilitati, il-manifatturi għandhom jiġu mitluba jipprovdu l-informazzjoni fid-dokumentazzjoni teknika msemmija fl-Annessi IV u V għad-Direttiva 2009/125/KE.
            
         
               (19)
            
            
               Sabiex jiġi llimitat iktar l-impatt ambjentali tal-fannijiet b'muturi ta' potenza elettrika input bejn 125 W u 500 kW, il-manifatturi għandhom jipprovdu l-informazzjoni rilevanti fuq iż-żarmar, ir-riċiklaġġ u r-rimi fl-aħħar tal-ħajja ta' dawn il-fannijiet.
            
         
               (20)
            
            
               Għandhom jiġu identifikati punti ta' referenza għat-tipi ta' fannijiet b'effiċjenza għolja fl-użu tal-enerġija li huma attwalment disponibbli. Dan għandu jgħin sabiex jiġu żgurati d-disponibbiltà wiesgħa u l-aċċessibbiltà faċli tal-informazzjoni, partikolarment għall-intrapriżi ż-żgħar u ta' daqs medju, u dan għandu jiffaċilita aktar l-integrazzjoni tal-aqwa teknoloġiji ta' disinn u jiffaċilita l-iżvilupp ta' prodotti aktar effiċjenti biex jitnaqqas il-konsum tal-enerġija.
            
         
               (21)
            
            
               Il-miżuri stipulati f'dan ir-Regolament huma skont l-opinjoni tal-Kumitat stabbilit bl-Artikolu 19(1) tad-Direttiva 2009/125/KE,
            
         ADOTTAT DAN IR-REGOLAMENT:
   Artikolu 1
   Is-suġġett u l-ambitu
   1.   Dan ir-Regolament jistabbilixxi r-rekwiżiti ta' ekodisinn għat-tqegħid fis-suq u għall-użu ta' fannijiet, inkluż dawk li huma integrati fi prodotti oħra relatati mal-enerġija koperti mid-Direttiva 2009/125/KE.
   2.   Dan ir-Regolament m'għandux japplika għal fannijiet li jkunu integrati fi:
   
               (i)
            
            
               prodotti b'mutur tal-elettriku wieħed ta' 3 kW jew inqas, li l-fann tagħhom ikun installat fuq l-istess xaft li jintuża għat-trażmissjoni tal-funzjoni ewlenija;
            
         
               (ii)
            
            
               londri u magni li jaħslu u jnixxfu, b'muturi ta' potenza elettrika input massima ≤ 3 kW;
            
         
               (iii)
            
            
               hoods tal-kċejjen b'potenza elettrika input massima ≤ 280 kW li tintuża għall-fann(ijiet).
            
         3.   Dan ir-Regolament m'għandux japplika għall-fannijiet li:
   
               (a)
            
            
               huma ddisinjati speċifikament biex jaħdmu f'atmosferi potenzjalment esplożivi kif definiti fid-Direttiva 94/9/KE tal-Parlament Ewropew u tal-Kunsill (6);
            
         
               (b)
            
            
               huma ddisinjati biex jaħdmu f'każ ta' emerġenza biss, għal perjodu ta' ħin qasir, fir-rigward tar-rekwiżiti stipulati fid-Direttiva tal-Kunsill 89/106/KE (7);
            
         
               (c)
            
            
               huma ddisinjati speċifikament biex jaħdmu:
               
                           (i)
                        
                        
                           
                                       (a)
                                    
                                    
                                       fejn it-temperatura ta' operat tal-gass attivat waqt it-tħaddim tkun ogħla minn 100 °C;
                                    
                                 
                                       (b)
                                    
                                    
                                       fejn it-temperatura tal-ambjent tal-mutur li jħaddem il-fann, jekk dan il-mutur ma jkunx fil-fluss tal-gass, waqt it-tħaddim tkun ogħla minn 65 °C;
                                    
                                 
                     
                           (ii)
                        
                        
                           fejn il-medja annwali tat-temperatura tal-gass attivat u/jew it-temperatura tal-ambjent tal-mutur waqt it-tħaddim, jekk dan il-mutur ma jkunx fil-fluss tal-gass, tkun inqas minn – 40 °C;
                        
                     
                           (iii)
                        
                        
                           bi provvista ta' vultaġġ > 1 000 V AC jew > 1 500 V DC;
                        
                     
                           (iv)
                        
                        
                           f'ambjenti tossiċi, korrużivi ħafna jew li jieħdu n-nar malajr, jew f'ambjenti li jkollhom sustanzi li joborxu;
                        
                     
         
               (d)
            
            
               jitqiegħdu fis-suq qabel l-1 ta' Jannar 2015 biex jissostitwixxu fannijiet integrati identiċi fi prodotti li jkunu tqiegħdu fis-suq qabel l-1 ta' Jannar 2013;
               iżda l-ippakkjar, l-informazzjoni dwar il-prodott u d-dokumentazzjoni teknika għandhom jindikaw b'mod ċar; għal (a), (b) u (c), li l-fann għandu jintuża biss għall-għan li huwa ddisinjat għalih u, għal (d), il-prodott(i) li huwa maħsub li jintuża fihom.
            
         Artikolu 2
   Definizzjonijiet
   Flimkien mad-definizzjonijiet stipulati fid-Direttiva 2009/125/KE, għandhom japplikaw id-definizzjonijiet li ġejjin:
   (1)   “Fann”: magna b'paletti li jduru li tintuża biex iżżomm fluss kontinwu ta' gass, x'aktarx arja, li jgħaddi minnha u li għaliha l-valur ta' enerġija għal kull unità ta' massa ma jkunx ogħla minn 25 kJ/kg, u li:
   
               —
            
            
               hija ddisinjata biex tintuża ma' mutur tal-elettriku, jew mgħammra b'wieħed, li jkollu potenza elettrika input bejn 125 W u 500 kW (≥ 125 W u ≤ 500 kW) biex idawwar l-iskrun fil-punt tal-akbar effiċjenza fl-użu tal-enerġija tiegħu;
            
         
               —
            
            
               hija fann assjali, fann ċentrifugu, fann bi fluss tanġenzjali jew fann bi fluss mist;
            
         
               —
            
            
               meta titqiegħed fis-suq jew meta tibda tintuża tista' tkun mingħajr mutur jew mgħammra b'wieħed;
            
         (2)   “Skrun”: il-parti tal-fann li titfa' l-enerġija fil-fluss tal-gass;
   (3)   “Fann assjali”: fann li jitfa' l-gass f'direzzjoni assjali għall-fus li jdur ta' skrun wieħed jew aktar b'moviment ta' brim tanġenzjali li jinħoloq mit-tidwir tal-iskrun/tal-iskrejjen. Il-fann assjali jista' jkollu kisi estern ċilindriku, aletti li jiggwidaw id-dħul jew il-ħruġ tal-gass jew panell b'fetħa jew ċirku b'fetħa, inkella jista' jkun mingħajr dan it-tagħmir;
   (4)   “Aletti li jiggwidaw id-dħul”: aletti pożizzjonati quddiem l-iskrun biex jiggwidaw il-fluss tal-gass lejn l-iskrun u li jistgħu jkunu aġġustabbli jew le;
   (5)   “Aletti li jiggwidaw il-ħruġ”: aletti pożizzjonati wara l-iskrun biex jiggwidaw il-fluss tal-gass mill-iskrun u li jistgħu jkunu aġġustabbli jew le;
   (6)   “Pannell b'fetħa”: pannell b'fetħa li fiha jitqiegħed il-fann u li jippermetti t-twaħħil tal-fann ma' strutturi oħra;
   (7)   “Ċirku b'fetħa”: ċirku b'fetħa li fiha jitqiegħed il-fann u li jippermetti t-twaħħil tal-fann ma' strutturi oħra;
   (8)   “Fann ċentrifugu”: fann li l-gass jidħol fuq l-iskrun/l-iskrejjen tiegħu prattikament fid-direzzjoni tal-fus u joħroġ f'direzzjoni perpendikulari għal dak il-fus. L-iskrun jista' jkollu dħul wieħed jew tnejn, u jista' jkollu kisi estern jew le;
   (9)   “Fann ċentrifugu b'paletti radjali”: fann ċentrifugu li d-direzzjoni 'l barra tal-paletti tal-iskrun/tal-iskrejjen fit-tarf tagħhom tkun radjali għal dik tal-fus li jdur;
   (10)   “Fann ċentrifugu b'paletti mibruma 'l quddiem”: fann ċentrifugu li d-direzzjoni 'l barra tal-paletti tal-iskrun/tal-iskrejjen fit-tarf tagħhom tkun mibruma 'l quddiem meta mqabbla mad-direzzjoni tar-rotazzjoni;
   (11)   “Fann ċentrifugu mingħajr kisi estern, b'paletti mibruma lura”: fann ċentrifugu li d-direzzjoni 'l barra tal-paletti tal-iskrun/tal-iskrejjen fit-tarf tagħhom tkun mibruma lura meta mqabbla mad-direzzjoni tar-rotazzjoni u li ma jkollux kisi estern;
   (12)   “Kisi estern”: kisi madwar l-iskrun li jiggwida l-fluss tal-gass lejn l-iskrun, minn ġewwa fih u lil hinn minnu;
   (13)   “Fann ċentrifugu b'kisi estern, b'paletti mibruma lura”: fann ċentrifugu li d-direzzjoni 'l barra tal-paletti tal-iskrun/tal-iskrejjen fit-tarf tagħhom tkun mibruma lura meta mqabbla mad-direzzjoni tar-rotazzjoni u li jkollu kisi estern;
   (14)   “Fann bi fluss tanġenzjali”: fann li l-gass jgħaddi mill-iskrun tiegħu prattikament f'direzzjoni perpendikulari għall-dik tal-fus tiegħu, kemm qabel kif ukoll wara l-iskrun fit-tarf tal-paletti tiegħu.
   (15)   “Fann bi fluss mist”: fann li d-direzzjoni tal-gass għaddej minn ġewwa l-iskrun hija intermedja bejn id-direzzjoni tal-gass f'fannijiet ċentrifugi u assjali;
   (16)   “Jaħdem għal perjodu qasir ta' ħin”: it-tħaddim ta' mutur b'tagħbija kostanti għal perjodu ta' ħin li mhux twil biżżejjed biex jintlaħaq l-ekwilibriju termiku;
   (17)   “Fann għall-ventilazzjoni”: fann li ma jintużax f'dawn il-prodotti relatati mal-enerġija:
   
               —
            
            
               londri u magni li jaħslu u jnixxfu, b'muturi ta' potenza elettrika input massima > 3 kW;
            
         
               —
            
            
               unitajiet ta' ġewwa ta' prodotti li jikkondizzjonaw l-arja tad-djar u kondizzjonaturi ta' ġewwa tal-arja tad-djar, b'potenza ta' kondizzjonar tal-arja output massima ≤ 12 kW;
            
         
               —
            
            
               prodotti ta' teknoloġija tal-informazzjoni;
            
         (18)   “Proporzjon speċifiku”: il-valur tal-pressjoni ta' staġnar (stagnation pressure) imkejjel fil-ħruġ tal-fann diviż bil-valur tal-pressjoni ta' staġnar imkejjel fid-dħul tal-fann, fil-punt tal-ogħla effiċjenza fl-użu tal-enerġija tal-fann.
   Artikolu 3
   Rekwiżiti ta' ekodisinn
   1.   Ir-rekwiżiti ta' ekodisinn għall-fannijiet huma stabbiliti fl-Anness I.
   2.   Kull rekwiżit ta' effiċjenza fl-użu tal-enerġija għall-fannijiet tat-Taqsima 2 tal-Anness I għandu jkun applikabbli skont din l-iskeda ta' żmien:
   (a)   L-ewwel fażi: mill-1 ta' Jannar 2013, il-fannijiet għall-ventilazzjoni ma għandux ikollhom effiċjenza targit fl-użu tal-enerġija inqas minn kif definit fit-Tabella 1 tat-Taqsima 2 tal-Anness I;
   (b)   It-tieni fażi: mill-1 ta' Jannar 2015, il-fannijiet kollha ma għandux ikollhom effiċjenza targit fl-użu tal-enerġija inqas minn kif definit fit-Tabella 2 tat-Taqsima 2 tal-Anness I;
   3.   Ir-rekwiżiti ta' informazzjoni tal-prodott għall-fannijiet u l-mod li bih jintwerew huma kif stipulati fit-Taqsima 3 tal-Anness I. Dawn ir-rekwiżiti għandhom japplikaw mil-1 ta' Jannar 2013.
   4.   Ir-rekwiżit ta' effiċjenza fl-użu tal-enerġija għall-fannijiet, li jidhru fit-Taqsima 2 tal-Anness I m'għandomx japplikaw għal fannijiet li jkunu ddisinjati biex jaħdmu:
   
               (a)
            
            
               bl-akbar effiċjenza fl-użu tal-enerġija meta jkunu qed jaħdmu bi 8 000 dawra kull minuta jew aktar;
            
         
               (b)
            
            
               f'applikazzjonijiet fejn il-“proporzjon speċifiku” jkun ogħla minn 1.11;
            
         
               (c)
            
            
               bħala fannijiet li jintużaw għat-trasport ta' sustanzi mhux gassużi f'applikazzjonijiet ta' proċessi industrijali;
            
         5.   Għal fannijiet b'użu doppju ddisinjati għall-ventilazzjoni b'kondizzjonijiet normali kif ukoll għal użu f'każ ta' emerġenza, għal perjodu ta' ħin qasir, fir-rigward tar-rekwiżiti ta' sikurezza minn-nar stipulati fid-Direttiva 89/106/KE, il-valuri tal-gradi ta' effiċjenza applikabbli kif stipulati fit-Taqsima 2 tal-Anness I jitnaqqsu b'10 % għat-tabella 1 u b'5 % għat-Tabella 2.
   6.   Il-konformità mar-rekwiżiti ta' ekodisinn għandha titkejjel u tiġi kkalkulata skont ir-rekwiżiti stipulati fl-Anness II.
   Artikolu 4
   Valutazzjoni tal-konformità
   Il-proċedura tal-valutazzjoni tal-konformità msemmija fl-Artikolu 8 tad-Direttiva 2009/125/KE għandha tkun is-sistema interna tal-kontroll tad-disinn stabbilita fl-Anness IV għal dik id-Direttiva jew is-sistema tal-ġestjoni għall-valutazzjoni tal-konformità stabbilita fl-Anness V għal dik id-Direttiva.
   Artikolu 5
   Proċedura ta' verifikazzjoni għall-finijiet ta' sorveljanza tas-suq
   Fit-twettiq tal-kontrolli ta' sorveljanza tas-suq imsemmija fl-Artikolu 3 (2) tad-Direttiva 2009/125/KE, l-awtoritajiet tal-Istati Membri għandhom japplikaw il-proċedura ta' verifika definita fl-Anness III għal dan ir-Regolament.
   Artikolu 6
   Punti ta' referenza indikattivi
   Il-punti ta' riferiment indikattivi għall-fannijiet bl-aħjar prestazzjoni disponibbli fis-suq meta dan ir-Regolament jidħol fis-seħħ huma stipulati fl-Anness IV.
   Artikolu 7
   Reviżjoni
   Il-Kummissjoni għandha tirrevedi dan ir-Regolament mhux aktar tard minn erba' snin wara li jidħol fis-seħħ u tippreżenta r-riżultat ta' din ir-reviżjoni lill-Forum tal-Konsultazzjoni dwar l-Ekodisinn. B'mod partikolari, ir-reviżjoni għandha tivvaluta l-fattibbiltà li jitnaqqas l-għadd ta' tipi ta' fannijiet sabiex tissaħħaħ il-kompetittività abbażi tal-effiċjenza fl-użu tal-enerġija għal fannijiet li jistgħu jwettqu funzjoni komparabbli. Ir-reviżjoni għandha tivvaluta wkoll jekk l-ambitu tal-eżenzjonijiet jistax jiċċekken, fosthom fir-rigward ta' derogi possibbli għal fannijiet b'użu doppju.
   Artikolu 8
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Marzu 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 285, 31.10.2009, p. 10.
   
      (2)  ĠU L 191, 23.7.2009, p. 26.
   
      (3)  ĠU L 157, 9.6.2006, p. 24.
   
      (4)  ĠU L 153, 18.6.2010, p. 13.
   
      (5)  ĠU L 204, 21.7.1998, p. 37.
   
      (6)  ĠU L 100, 19.4.1994, p. 1.
   
      (7)  ĠU L 40, 11.2.1989, p. 12.
   
      ANNESS I
      
         REKWIŻITI TA' EKODISINN GĦALL-FANNIJIET
      
      1.   Definizzjonijiet għall-finijiet tal-anness I
      
      (1)   ‘Kategorija tal-kejl’: test, kejl, jew mezz li jintuża biex jiġu definiti l-kundizzjonijiet tad-dħul u l-ħruġ tal-fann ittestjat;
      (2)   ‘Kategorija tal-kejl A’: test li fih il-kejl isir fuq fann bla tagħmir immuntat fid-dħul u l-ħruġ tal-fann;
      (3)   ‘Kategorija tal-kejl B’: test li fih il-kejl isir fuq fann bla tagħmir immuntat fuq id-dħul tal-fann u b'tubu mmuntat fuq il-ħruġ tiegħu;
      (4)   ‘Kategorija tal-kejl C’: test li fih il-kejl isir fuq fann bla tagħmir immuntat fuq il-ħruġ tal-fann u b'tubu mmuntat fuq id-dħul tiegħu;
      (5)   ‘Kategorija tal-kejl D’: test li fih il-kejl isir fuq fann b'tubu mmuntat fuq id-dħul tal-fann u b'tubu mmuntat fuq il-ħruġ tiegħu;
      (6)   ‘Kategorija ta' effiċjenza’: il-forma ta' enerġija tal-gass prodotta mill-fann li tintuża biex tiġi determinata l-effiċjenza fl-użu tal-enerġija tal-fann, dik statika jew dik totali, fejn;
      
                  (a)
               
               
                  il-‘pressjoni statika tal-fann’ (psf) tkun intużat biex tiġi determinata l-potenza tal-gass tal-fann fil-formula tal-effiċjenza għall-kejl tal-effiċjenza statika tal-fann, u
               
            
                  (b)
               
               
                  il-‘pressjoni totali tal-fann’ (pf) tkun intużat biex tiġi determinata l-potenza tal-gass tal-fann fil-formula tal-effiċjenza għall-kejl tal-effiċjenza totali tal-fann;
               
            (7)   ‘Effiċjenza statika’: l-effiċjenza fl-użu tal-enerġija tal-fann, abbażi ta' kejl tal-‘pressjoni statika tal-fann’ (psf);
      (8)   ‘Pressjoni statika tal-fann’ (psf): il-valur tal-pressjoni totali tal-fann (pf) li minnu jitnaqqas il-valur tal-pressjoni dinamika tal-fann aġġustat bil-fattur Mach;
      (9)   ‘Pressjoni ta' staġnar’: il-pressjoni mkejla f'punt fi fluss ta' gass kieku kellu jiġi staġnat permezz ta' proċess isentropiku;
      (10)   ‘Pressjoni dinamika’: il-pressjoni kkalkulata permezz tar-rata ta' fluss tal-massa, id-densità medja tal-gass fil-punt tal-ħruġ u l-erja tal-ħruġ tal-fann;
      (11)   ‘Fattur Mach’: fattur ta' aġġustament applikat għall-pressjoni dinamika f'punt, definit bħala l-valur ta' pressjoni ta' staġnar li minnu jitnaqqas il-valur tal-pressjoni fir-rigward tal-pressjoni żero assolut li tiġi eżerċitata f'punt ta' staġnar kkomparat mal-gass ta' madwaru u diviż bil-valur tal-pressjoni dinamika;
      (12)   ‘Effiċjenza statika’: l-effiċjenza tal-fann, abbażi ta' kejl tal-‘pressjoni totali tal-fann’ (pf );
      (13)   ‘Pressjoni totali’ tal-fann (pf ): id-differenza bejn il-valur tal-pressjoni ta' staġnar imkejjel fil-ħruġ tal-fann u l-valur tal-pressjoni ta' staġnar imkejjel fid-dħul tal-fann;
      (14)   ‘Grad ta' effiċjenza’: parametru li jintuża fil-kalkolu tal-effiċjenza targit fl-użu tal-enerġija ta' fann b'potenza input speċifikata fil-punt tal-akbar effiċjenza fl-użu tal-enerġija tiegħu (indikata bħala parametru ‘N’ fil-kalkolu tal-effiċjenza fl-użu tal-enerġija tal-fann);
      (15)   ‘Effiċjenza targit fl-użu tal-enerġija’ (ηtarget): l-effiċjenza minima fl-użu tal-enerġija li fann għandu jkollu biex jissodisfa r-rekwiżiti u li hija bbażata fuq il-potenza elettrika input fil-punt tal-akbar effiċjenza fl-użu tal-enerġija tiegħu, fejn ηtarget huwa l-valur tal-prodott tal-formula xierqa fit-Taqsima 3 tal-Anness II, u fejn fil-formula għall-kalkolu tal-effiċjenza applikabbli jintużaw in-numru sħiħ N tal-grad ta' effiċjenza (Anness I, Taqsima 2, Tabelli 1 u 2) u l-potenza elettrika input Pe(d) tal-fann indikata f'kW fil-punt tal-akbar effiċjenza fl-użu tal-enerġija tiegħu fil-formula applikabbli għall-kalkolu tal-effiċjenza fl-użu tal-enerġija;
      (16)   ‘Trażmissjoni b'veloċità varjabbli’ (Variable Speed drive – VSD): konvertur elettroniku tal-potenza integrat – jew li jiffunzjona bħala sistema waħda – mal-mutur u l-fann, li jadatta l-enerġija elettrika mogħtija lill-mutur tal-elettriku kontinwament, sabiex jikkontrolla l-output ta' potenza mekkanika tal-mutur skont il-karatteristika veloċità-torque tat-tagħbija trażmessa mill-mutur, bla ma juża kontrolluri ta' vultaġġ varjabbli li jvarjaw biss il-vultaġġ mogħti lill-mutur;
      (17)   ‘Effiċjenza globali’: l-‘effiċjenza statika’ jew l-‘effiċjenza totali’, skont liema waħda tkun applikabbli.
      2.   Rekwiżiti ta' effiċjenza fl-użu tal-enerġija għall-fannijiet
      
      Ir-rekwiżiti minimi ta' effiċjenza fl-użu tal-enerġija għall-fannijiet huma stipulati fit-Tabelli 1 u 2.
      
         Tabella 1
      
      
         Rekwiżiti minimi ta' effiċjenza fl-użu tal-enerġija għall-fannijiet, fl-ewwel fażi, sa mill-1 ta' Jannar 2013
      
      
                  Tipi ta' fannijiet
               
               
                  Kategorija tal-kejl
                  (A-D)
               
               
                  Kategorija ta' effiċjenza
                  (statika jew totali)
               
               
                  Medda ta' potenza P, f'kW
               
               
                  Effiċjenza targit fl-użu tal-enerġija
               
               
                  Grad ta' effiċjenza
                  (N)
               
            
                  Fann assjali
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  36 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  50 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  Fann ċentrifugu b'paletti mibruma ’l quddiem u fann ċentrifugu b'paletti radjali
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  37 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  42 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  Fann ċentrifugu mingħajr kisi estern, b'paletti mibruma lura
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  58 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  Fann ċentrifugu b'kisi estern, b'paletti mibruma lura
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  58 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  61 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  Fann bi fluss mist
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  47 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  58 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  Fann bi fluss tanġenzjali
               
               
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 1,14 · ln(P) – 2,6 + N
               
               
                  13 
               
            
                  10 < P ≤ 500
               
               
                  ηtarget = N
               
            
         
      
         Tabella 2
      
      
         Rekwiżiti minimi ta' effiċjenza fl-użu tal-enerġija għall-fannijiet, fit-tieni fażi, sa mill-1 ta' Jannar 2015
      
      
                  Tipi ta' fannijiet
               
               
                  Kategorija tal-kejl
                  (A-D)
               
               
                  Kategorija ta' effiċjenza
                  (statika jew totali)
               
               
                  Medda ta' potenza P, f'kW
               
               
                  Effiċjenza targit fl-użu tal-enerġija
               
               
                  Grad ta' effiċjenza
                  (N)
               
            
                  Fann assjali
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  40 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  58 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  Fann ċentrifugu b'paletti mibruma ’l quddiem u fann ċentrifugu b'paletti radjali
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  44 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 2,74 · ln(P) – 6,33 + N
               
               
                  49 
               
            
                  10 < P ≤ 500
               
               
                  ηtarget = 0,78 · ln(P) – 1,88 + N
               
            
                  Fann ċentrifugu mingħajr kisi estern, b'paletti mibruma lura
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  62 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  Fann ċentrifugu b'kisi estern, b'paletti mibruma lura
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  61 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  64 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  Fann bi fluss mist
               
               
                  A, C
               
               
                  statika
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  50 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 4,56 · ln(P) – 10,5 + N
               
               
                  62 
               
            
                  10 < P ≤ 500
               
               
                  ηtarget = 1,1 · ln(P) – 2,6 + N
               
            
                  Fann bi fluss tanġenzjali
               
               
                  B, D
               
               
                  totali
               
               
                  0,125 ≤ P ≤ 10
               
               
                  ηtarget = 1,14 · ln(P) – 2,6 + N
               
               
                  21 
               
            
                  10 < P ≤ 500
               
               
                  ηtarget = N
               
            3.   Rekwiżiti ta' informazzjoni dwar il-prodott għall-fannijiet
      
      
               
                  1.
               
               
                  L-informazzjoni dwar il-fannijiet stipulata fil-punti 2(1) sa 2(14) għandha tintwera b'mod viżibbli fuq:
                  
                              (a)
                           
                           
                              id-dokumentazzjoni teknika tal-fannijiet;
                           
                        
                              (b)
                           
                           
                              siti tal-internet b'aċċess mingħajr ħlas, tal-manifatturi tal-fannijiet.
                           
                        
            
               
                  2.
               
               
                  Għandha tintwera din l-informazzjoni:
                  
                              (1)
                           
                           
                              l-effiċjenza globali (η) , mqarrba għal punt deċimali wieħed;
                           
                        
                              (2)
                           
                           
                              il-kategorija tal-kejl użata biex tiġi determinata l-effiċjenza fl-użu tal-enerġija (A-D);
                           
                        
                              (3)
                           
                           
                              il-kategorija ta' effiċjenza (statika jew totali);
                           
                        
                              (4)
                           
                           
                              il-grad ta' effiċjenza fil-punt tal-akbar effiċjenza fl-użu tal-enerġija tal-fann;
                           
                        
                              (5)
                           
                           
                              jekk fil-kalkolu tal-effiċjenza tal-fann ġiex assumat li ntuża VSD u jekk iva, jekk il-VSD hux integrat fil-fann jew jekk il-VSD iridx jiġi installat fil-fann;
                           
                        
                              (6)
                           
                           
                              is-sena tal-manifattura;
                           
                        
                              (7)
                           
                           
                              l-isem tal-manifattur jew it-trejdmark, in-numru ta' reġistrazzjoni kummerċjali u l-post tal-manifattur;
                           
                        
                              (8)
                           
                           
                              in-numru tal-mudell tal-prodott;
                           
                        
                              (9)
                           
                           
                              il-potenza/potenzi input nominali tal-mutur (kW), ir-rata/rati ta' fluss u l-pressjoni(jiet) fil-punt tal-akbar effiċjenza fl-użu tal-enerġija;
                           
                        
                              (10)
                           
                           
                              id-dawriet kull minuta fil-punt tal-akbar effiċjenza fl-użu tal-enerġija;
                           
                        
                              (11)
                           
                           
                              Il-‘proporzjon speċifiku’;
                           
                        
                              (12)
                           
                           
                              l-informazzjoni rilevanti għall-iffaċilitar taż-żarmar, tar-riċiklaġġ, jew tar-rimi fit-tmiem tal-ħajja tiegħu;
                           
                        
                              (13)
                           
                           
                              l-informazzjoni rilevanti sabiex jiġi mminimizzat l-impatt fuq l-ambjent u jiġi żgurat li l-fann jibqa' tajjeb għall-itwal żmien possibbli, fir-rigward tal-installar, l-użu u l-manutenzjoni tiegħu;
                           
                        
                              (14)
                           
                           
                              id-deskrizzjoni tal-elementi addizzjonali li ntużaw biex tiġi determinata l-effiċjenza fl-użu tal-enerġija tal-fann, bħal tubi, li mhumiex deskritti fil-kategorija tal-kejl u mhumiex fornuti mal-fann.
                           
                        
            
               
                  3.
               
               
                  L-informazzjoni fid-dokumentazzjoni teknika għandha tingħata fl-ordni li tidher fil-punti 2(1) sa 2(14). Ma hemmx għalfejn jerġa' jintuża l-istess kliem eżatt li jidher fil-lista. Jista’ jkun muri bl-użu ta’ grafika, ċifri jew simboli, iktar milli kliem.
               
            
               
                  4.
               
               
                  L-informazzjoni msemmija fil-punti 2(1), 2(2), 2(3), 2(4) u 2(5) għandha tiġi mmarkata b'mod li ma titħassarx fuq jew qrib il-pjanċja tal-klassifikazzjoni tal-fann, u għall-punt 2(5) għandha tintuża waħda minn dawn il-forom ta' kliem biex jiġi indikat dak li hu applikabbli:
                  
                              —
                           
                           
                              ‘Dan il-fann għandu jiġi installat bi trażmissjoni b'veloċità varjabbli’;
                           
                        
                              —
                           
                           
                              ‘Dan il-fann fih trażmissjoni b'veloċità varjabbli integrata’.
                           
                        
            
               
                  5.
               
               
                  Fil-manwal tal-istruzzjonijiet, il-manifatturi għandhom jagħtu informazzjoni dwar il-prekawzjonijiet speċifiċi li għandhom jittieħdu għall-immuntar, l-installar jew il-manutenzjoni tal-fannijiet. F'każ li d-dispożizzjoni 2(5) tar-rekwiżiti ta' informazzjoni tal-prodott tindika li l-fann għandu jiġi installat bi trażmissjoni b'veloċità varjabbli (VSD), il-manifatturi għandhom jipprovdu dettalji dwar il-karatteristiċi tal-VSD biex jiġi żgurat li, wara l-immuntar, il-prodott jiġi użat bl-aħjar mod.
               
            
   
      ANNESS II
      
         KEJL U KALKOLI
      
      1.   Definizzjonijiet għall-finijiet tal-Anness II
      
      (1)   ‘Rata ta' fluss ta' volum ta' staġnar fid-dħul’ (q): il-volum ta' gass li jgħaddi minn ġewwa l-fann f'kull unità ta' ħin (f' m3/s), li jiġi kkalkulat abbażi tal-massa ta' gass attivata mill-fann (f' kg/s) diviża bid-densità ta' dan il-gass fil-ħruġ tal-fann (f' kg/m3);
      (2)   ‘Fattur ta' kompressibbiltà’: numru bla unità ta' miżura li jiddeskrivi l-livell ta' kompressibbiltà li l-fluss ta' gass jgħaddi minnu waqt it-test u li jiġi kkalkulat bħala l-proporzjon bejn il-valur ta' enerġija mekkanika li l-fann jagħmel fuq il-gass u l-istess ammont ta' enerġija li l-fann jagħmel fuq fluwidu inkompressibbli bl-istess rata ta' fluss, densità fid-dħul tal-fann u proporzjoni ta' pressjoni, fejn il-pressjoni tal-fann titqies bħala “pressjoni totali” (kp) jew bħala “pressjoni statika” (kps);
      (3)   kps
         : koeffiċjent ta' kompressibbiltà li jintuża għall-kalkolu tal-potenza ta' gass statika tal-fann;
      (4)   kp
         : koeffiċjent ta' kompressibbiltà li jintuża għall-kalkolu tal-potenza ta' gass totali tal-fann;
      (5)   ‘Immuntar finali’: immuntar lest, jew fuq il-post, ta' fann li jkollu l-elementi kollha biex jikkonverti l-enerġija elettrika f'potenza ta' gass tal-fann mingħajr il-ħtieġa ta' aktar komponenti jew partijiet addizzjonali;
      (6)   ‘Immuntar mhux finali’: immuntar ta' partijiet ta' fann, li mill-inqas jikkonsisti fl-immuntar tal-iskrun, li jkun jeħtieġ komponent wieħed jew aktar fornut/i minn barra biex ikun jista' jikkonverti l-enerġija elettrika f'potenza tal-gass;
      (7)   ‘Trażmissjoni diretta’: sistema ta' trażmissjoni għal fann, fejn l-iskrun jitwaħħal max-xaft tal-mutur, direttament jew permezz ta' agganċ koassjali (co-xial coupling), u fejn il-veloċità tal-iskrun tkun l-istess bħall-veloċità rotazzjonali tal-mutur;
      (8)   ‘Trażmissjoni’: sistema ta' trażmissjoni għal fann li ma tkunx “trażmissjoni diretta” kif definita hawn fuq. Dawn is-sistemi ta' trażmissjoni jistgħu jinkludu trażmissjonijiet li fihom jintużaw trażmissjoni biċ-ċinga, kaxxa tal-gerijiet jew agganċ bi frizzjoni (slipping coupling);
      (9)   ‘Trażmissjoni b'effiċjenza baxxa’: trażmissjoni li għaliha tintuża ċinga ta' wisa' inqas minn tliet darbiet l-għoli tagħha jew fejn tintuża xi forma oħra ta' trażmissjoni li mhix “trażmissjoni b'effiċjenza għolja”;
      (10)   ‘Trażmissjoni b'effiċjenza għolja’: trażmissjoni li għaliha tintuża ċinga ta' wisa' mill-inqas tliet darbiet l-għoli tagħha, ċinga bis-snien jew fejn jintużaw gerijiet bis-snien.
      2.   Metodu tal-kejl
      
      Għall-finijiet ta' konformità u ta' verifikazzjoni tal-konformità mar-rekwiżiti ta' dan ir-Regolament, il-kejl u l-kalkoli għandhom isiru permezz ta' proċeduri ta' kejl affidabbli, preċiżi u riproduċibbli, li jqisu l-metodi ta' kejl l-aktar avvanzati rikonoxxuti b'mod ġenerali, u li r-riżultati tagħhom huma meqjusa li jħallu livell baxx ta' dubju, inkluż il-metodi msemmija fid-dokumenti, li n-numri ta' referenza tagħhom ġew ippubblikati għal dak l-iskop f'Il-Ġurnal Uffiċjali tal-Unjoni Ewropea.
      3.   Metodu tal-kalkolu
      
      Il-metodoloġija li tintuża għall-kalkolu tal-effiċjenza fl-użu tal-enerġija ta' fann speċifiku tiġi bbażata fuq il-proporzjon bejn il-potenza tal-gass u l-potenza elettrika input tal-mutur, fejn il-potenza tal-gass tal-mutur hija l-prodott matematiku tar-rata tal-fluss ta' volum tal-gass u d-differenza fil-pressjoni bejn id-dħul u l-ħruġ tal-fann. Il-pressjoni hija l-pressjoni statika jew il-pressjoni totali, li tkun it-total tal-pressjoni statika u l-pressjoni dinamika, skont liema tkun il-kategorija tal-kejl jew tal-effiċjenza.
      
               
                  3.1
               
               
                  Meta l-fan ikun fornut fi stat ta' ‘immuntar finali’, ikkalkula l-potenza tal-gass u l-potenza elettrika input tal-fann fil-punt tal-akbar effiċjenza tiegħu.
                  
                              (a)
                           
                           
                              Meta l-fann ma jkollux trażmissjoni b'veloċità varjabbli, ikkalkula l-effiċjenza globali permezz ta' din il-formula:
                              ηe = Pu(s) / Pe,
                              fejn:
                              
                                           
                                       
                                       
                                          ηe hija l-effiċjenza globali;
                                       
                                    
                                           
                                       
                                       
                                          Pu(s) hija l-potenza ta' gass tal-fann, li tiġi kkalkulata kif indikat fil-punt 3.3, meta l-fann ikun qiegħed jaħdem fil-punt tal-akbar effiċjenza fl-użu tal-enerġija tiegħu;
                                       
                                    
                                           
                                       
                                       
                                          Pe hija l-potenza mkejla fit-terminali tal-input tal-mutur tal-fann meta l-fann ikun qiegħed jaħdem fil-punt tal-akbar effiċjenza fl-użu tal-enerġija tiegħu.
                                       
                                    
                        
                              (b)
                           
                           
                              Meta l-fann ikollu trażmissjoni b'veloċità varjabbli, ikkalkula l-effiċjenza globali permezz ta' din il-formula:
                              ηe = (Pu(s) / Ped) · Cc,
                              fejn:
                              
                                           
                                       
                                       
                                          ηe hija l-effiċjenza globali;
                                       
                                    
                                           
                                       
                                       
                                          Pu(s) hija l-potenza ta' gass tal-fann, li tiġi kkalkulata kif indikat fil-punt 3.3, meta l-fann ikun qiegħed jaħdem fil-punt tal-akbar effiċjenza fl-użu tal-enerġija tiegħu;
                                       
                                    
                                           
                                       
                                       
                                          Ped hija l-potenza mkejla fit-terminali tal-input tat-trażmissjoni b'veloċità varjabbli tal-fann meta l-fann ikun qiegħed jaħdem fil-punt tal-akbar effiċjenza fl-użu tal-enerġija tiegħu;
                                       
                                    
                                           
                                       
                                       
                                          Cc huwa fattur ta' kumpens ta' tagħbija parzjali li l-valur tiegħu huwa kif ġej:
                                          
                                                      —
                                                   
                                                   
                                                      għal mutur bi trażmissjoni b'veloċità varjabbli u Ped ≥ 5 kW, Cc = 1,04
                                                   
                                                
                                                      —
                                                   
                                                   
                                                      għal mutur bi trażmissjoni b'veloċità varjabbli u Ped < 5 kW, Cc = – 0,03 ln(Ped) + 1,088.
                                                   
                                                
                                    
                        
            
               
                  3.2.
               
               
                  Meta l-fan ikun fornut fi stat ta' “immuntar mhux finali”, l-effiċjenza globali tal-fann għandha titkejjel fil-punt tal-akbar effiċjenza fl-użu tal-enerġija tal-iskrun, permezz ta' din il-formula:
                  ηe = ηr · ηm · ηT · Cm · Cc,
                  fejn:
                  
                               
                           
                           
                              ηe hija l-effiċjenza globali;
                           
                        
                               
                           
                           
                              ηr hija l-effiċjenza tal-iskrun tal-fann ikkalkulata permezz ta' Pu(s) / Pa,
                              fejn:
                              
                                           
                                       
                                       
                                          Pu(s) hija l-potenza ta' gass tal-fann ikkalkulata fil-punt tal-akbar effiċjenza fl-użu tal-enerġija tal-iskrun u kif indikat fil-punt 3.3 hawn taħt;
                                       
                                    
                                           
                                       
                                       
                                          Pa hija l-potenza tax-xaft tal-fann fil-punt tal-akbar effiċjenza fl-użu tal-enerġija tal-iskrun;
                                       
                                    
                        
                               
                           
                           
                              ηm hija l-effiċjenza nominali tal-mutur skont ir-Regolament (KE) Nru 640/2009, fejn dan ikun applikabbli. F'każ li l-mutur ma jkunx kopert mir-Regolament (UE) Nru 640/2009 jew f'każ li l-fann jiġi fornut bla mutur, il-valur tal-effiċjenza, ηm, jiġi kkalkulat permezz ta' dawn il-valuri:
                              
                                          —
                                       
                                       
                                          jekk il-potenza elettrika input rakkomandata ‘Pe’ tkun ≥ 0,75 kW,
                                          ηm = 0,000278*(x3) – 0,019247*(x2) + 0,104395*x + 0,809761
                                          fejn x = Lg (Pe)
                                          u Pe hija kif definita fil-punt 3.1(a);
                                       
                                    
                                          —
                                       
                                       
                                          jekk il-potenza input rakkomandata tal-mutur ‘Pe’ tkun < 0,75 kW,
                                          ηm = 0,1462*ln(Pe) + 0,8381
                                          u Pe hija kif definita fil-punt 3.1.(a), fejn il-potenza elettrika input Pe rakkomandata mill-manifattur tal-fann għandha tkun biżżejjed biex il-fann jilħaq il-punt tal-akbar effiċjenza fl-użu tal-enerġija tiegħu, fejn jitqies it-telf li jirriżulta mis-sistemi ta' trażmissjoni meta jkun il-każ;
                                       
                                    
                        
                               
                           
                           
                              ηT hija l-effiċjenza tas-sistema ta' trażmissjoni, u għall-kalkolu tagħha għandhom dejjem jintużaw dawn il-valuri:
                              
                                          —
                                       
                                       
                                          għal trażmissjoni diretta, ηT = 1.0;
                                       
                                    
                                          —
                                       
                                       
                                          jekk it-trażmissjoni tkun trażmissjoni b'effiċjenza baxxa kif definita fil-punt 1(9) u
                                          
                                                      —
                                                   
                                                   
                                                      Pa ≥ 5 kW, ηT = 0,96 jew
                                                   
                                                
                                                      —
                                                   
                                                   
                                                      1 kW < Pa < 5 kW, ηT = 0,0175 * Pa + 0,8725 jew
                                                   
                                                
                                                      —
                                                   
                                                   
                                                      Pa ≤ 1 kW, ηT = 0,89
                                                   
                                                
                                    
                                          —
                                       
                                       
                                          jekk it-trażmissjoni tkun trażmissjoni b'effiċjenza għolja kif definita fil-punt (10) u
                                          
                                                      —
                                                   
                                                   
                                                      Pa ≥ 5 kW, ηT = 0,98 jew
                                                   
                                                
                                                      —
                                                   
                                                   
                                                      1 kW < Pa < 5 kW, ηT = 0,01 * Pa + 0,93 jew
                                                   
                                                
                                                      —
                                                   
                                                   
                                                      Pa ≤ 1 kW, ηT = 0,94
                                                   
                                                
                                    
                        
                               
                           
                           
                              Cm huwa l-fattur ta' kumpens li jagħmel tajjeb għall-komponenti = 0,9;
                           
                        
                               
                           
                           
                              Cc huwa l-fattur ta' kumpens ta' tagħbija parzjali:
                              
                                          —
                                       
                                       
                                          għal mutur bi trażmissjoni b'veloċità varjabbli, Cc = 1,0
                                       
                                    
                                          —
                                       
                                       
                                          għal mutur bi trażmissjoni b'veloċità varjabbli u Ped ≥ 5 kW, Cc = 1,04
                                       
                                    
                                          —
                                       
                                       
                                          għal mutur bi trażmissjoni b'veloċità varjabbli u Ped < 5 kW, Cc = – 0,03 ln(Ped) + 1,088.
                                       
                                    
                        
            
               
                  3.3
               
               
                  Il-potenza ta' gass tal-fann, Pu(s) (kW), tiġi kkalkulata skont il-metodu ta' ttestjar tal-kategorija tal-kejl magħżul mill-fornitur tal-fann:
                  
                              (a)
                           
                           
                              Meta l-fann ikun ġie mkejjel skont il-kategorija tal-kejl A, tintuża l-potenza ta' gass statika tal-fann Pus li tirriżulta mill-formula Pus = q · psf · kps;
                           
                        
                              (b)
                           
                           
                              Meta l-fann ikun ġie mkejjel skont il-kategorija tal-kejl B, tintuża l-potenza ta' gass tal-fann Pu li tirriżulta mill-formula Pu = q · pf · kp;
                           
                        
                              (c)
                           
                           
                              Meta l-fann ikun ġie mkejjel skont il-kategorija tal-kejl C, tintuża l-potenza ta' gass statika tal-fann Pus li tirriżulta mill-formula Pus = q · psf · kps;
                           
                        
                              (d)
                           
                           
                              Meta l-fann ikun ġie mkejjel skont il-kategorija tal-kejl D, tintuża l-potenza ta' gass tal-fann Pu li tirriżulta mill-formula Pu = q · pf · kp.
                           
                        
            4.   Metodoloġija għall-kalkolu tal-effiċjenza targit fl-użu tal-enerġija
      
      L-effiċjenza targit fl-użu tal-enerġija hija l-effiċjenza fl-użu tal-enerġija li fann ta' tip speċifiku għandu jkollu biex jissodisfa r-rekwiżiti stipulati f'dan ir-Regolament (indikata bħala punti perċenrwali sħaħ). L-effiċjenza targit fl-użu tal-enerġija tiġi kkalkulata permezz ta' formuli ta' effiċenzja li jinkludu l-potenza elettrika input Pe(d) u l-grad ta' effiċjenza minima kif definit fl-Anness I. Il-medda totali tal-potenza hija koperta permezz ta' żewġ formuli: formula għall-fannijiet b'potenza elettrika input bejn 0,125 kW u 10 kW, 10 kW inkluż, u l-oħra għall-fannijiet b'potenza elettrika input ogħla minn 10 kW u sa 500 kW, 500 kW inkluż.
      Jeżistu tliet serje ta' tipi ta' fannijiet li għalihom jiġu żviluppati formuli għall-kalkolu tal-effiċjenza fl-użu tal-enerġija biex jindikaw il-karatteristiċi differenti tad-diversi tipi ta' fannijiet:
      
                  4.1.
               
               
                  L-effiċjenza targit fl-użu tal-enerġija għal fannijiet assjali, fannijiet ċentrifugi b'paletti mibruma ’l quddiem u fannijiet ċentrifugi b'paletti radjali (b'fann assjali ġewwa fihom) tiġi kkalkulata permezz ta' dawn il-formuli:
                  
                              Medda ta' potenza P bejn 0,125 kW u 10 kW
                           
                           
                              Medda ta' potenza P bejn 10 kW u 500 kW
                           
                        
                              ηtarget = 2,74 · ln(P) – 6,33 + N
                           
                           
                              ηtarget = 0,78 · ln(P) – 1,88 + N
                           
                        fejn il-potenza input P hija l-potenza elettrika input Pe(d) u N huwa n-numru sħiħ tal-grad ta' effiċjenza fl-użu ta' enerġija meħtieġ.
               
            
                  4.2.
               
               
                  L-effiċjenza targit fl-użu tal-enerġija għal fannijiet ċentrifugi mingħajr kisi estern u b'paletti mibruma lura, fannijiet ċentrifugi b'kisi estern u b'paletti mibruma lura u fannijiet bi fluss mist tiġi kkalkulata permezz ta' dawn il-formuli:
                  
                              Medda ta' potenza P bejn 0,125 kW u 10 kW
                           
                           
                              Medda ta' potenza P bejn 10 kW u 500 kW
                           
                        
                              ηtarget = 4,56 · ln(P) – 10,5 + N
                           
                           
                              ηtarget = 1,1 · ln(P) – 2,6 + N
                           
                        fejn il-potenza input P hija l-potenza elettrika input Pe(d) u N huwa n-numru sħiħ tal-grad ta' effiċjenza fl-użu ta' enerġija meħtieġ.
               
            
                  4.3.
               
               
                  L-effiċjenza targit fl-użu tal-enerġija għal fannijiet bi fluss tanġenzjali tiġi kkalkulata permezz ta' dawn il-formuli:
                  
                              Medda ta' potenza P bejn 0,125 kW u 10 kW
                           
                           
                              Medda ta' potenza P bejn 10 kW u 500 kW
                           
                        
                              ηtarget = 1,14 · ln(P) – 2,6 + N
                           
                           
                              ηtarget = N
                           
                        fejn il-potenza input P hija l-potenza elettrika input Pe(d) u N huwa n-numru sħiħ tal-grad ta' effiċjenza fl-użu ta' enerġija meħtieġ.
               
            5.   Applikazzjoni tal-effiċjenza targit fl-użu tal-enerġija
      
      L-effiċjenza globali tal-fann ηe ikkalkulata bil-metodu xieraq li jidher fit-taqsima 3 tal-Anness II għandu jkollu valur daqs jew ogħla mill-valur tal-effiċjenza targit ηtarget stipulat permezz tal-grad ta' effiċjenza meħtieġ biex jiġu sodisfati r-rekwiżiti minimi ta' effiċjenza fl-użu tal-enerġija.
   
   
      ANNESS III
      
         PROĊEDURA TA' VERIFIKAZZJONI GĦALL-FINIJIET TA' SORVELJANZA TAS-SUQ
      
      Fit-twettiq tal-kontrolli tas-sorveljanza tas-suq imsemmija fl-Artikolu 3(2) tad-Direttiva 2009/125/KE, l-awtoritajiet tal-Istati Membri għandhom japplikaw il-proċedura ta' verifika li ġejja għar-rekwiżiti stipulati fl-Anness I.
      
               
                  1.
               
               
                  L-awtoritajiet tal-Istat Membru għandhom jittestjaw unità waħda biss.
               
            
               
                  2.
               
               
                  Il-mudell għandu jitqies bħala konformi mad-dispożizzjonijiet stipulati f'dan ir-Regolament meta l-valur tal-effiċjenza globali tal-fann (ηe) ikun mill-inqas daqs il-valur tal-effiċjenza targit fl-użu tal-enerġija*0,9 kif ikkalkulat permezz tal-formuli li jidhru fl-Anness II (taqsima 3) u l-gradi ta' effiċjenza applikabbli mill-Anness I.
               
            
               
                  3.
               
               
                  F'każ li r-riżultat imsemmi fil-punt 2 ma jinkisebx:
                  
                              —
                           
                           
                              għal mudelli li jiġu prodotti fi kwantità ta' inqas minn ħamsa fis-sena, il-mudell għandu jitqies bħala mhux konformi ma' dan ir-Regolament;
                           
                        
                              —
                           
                           
                              għal mudelli li jiġu prodotti fi kwantità ta' ħamsa jew aktar fis-sena, l-awtorità ta' sorveljanza tas-suq għandha tittestja tliet unitajiet addizzjonali magħżula b'mod aleatorju.
                           
                        
            
               
                  4.
               
               
                  Il-mudell għandu jitqies bħala konformi mad-dispożizzjonijiet stipulati f'dan ir-Regolament meta l-valur medju ta-effiċjenza globali tal-fann (ηe) tat-tliet unitajiet imsemmija fil-punt 3 ikun mill-inqas daqs il-valur tal-effiċjenza targit fl-użu tal-enerġija*0,9 kif ikkalkulat permezz tal-formuli li jidhru fl-Anness II (taqsima 3) u l-gradi ta' effiċjenza applikabbli mill-Anness I.
               
            
               
                  5.
               
               
                  Jekk ir-riżultati msemmija fil-punti 4 ma jintlaħqux, il-mudell għandu jitqies bħala mhux konformi ma' dan ir-Regolament.
               
            
   
      ANNESS IV
      
         PUNTI TA' REFERENZA INDIKATTIVI MSEMMIJA FL-ARTIKOLU 6
      
      Fiż-żmien tal-adozzjoni ta' dan ir-Regolament, l-aqwa teknoloġija disponibbli fis-suq għall-fannijiet hija kif indikata fit-Tabella 1. Dawn il-punti ta' referenza mhux dejjem ikunu jistgħu jinkisbu għall-applikazzjonijiet kollha jew għall-medda sħiħa ta' potenzi koperti mir-Regolament.
      
         Tabella 1
      
      
         Punti ta' referenza indikattivi għall-fannijiet
      
      
                  Tipi ta' fannijiet
               
               
                  Kategorija tal-kejl (A-D)
               
               
                  Kategorija ta' effiċjenza
                  (statika jew totali)
               
               
                  Grad ta' effiċjenza
               
            
                  Fann assjali
               
               
                  A, C
               
               
                  statika
               
               
                  65 
               
            
                  B, D
               
               
                  totali
               
               
                  75 
               
            
                  Fann ċentrifugu b'paletti mibruma 'l quddiem u fann ċentrifugu b'paletti radjali
               
               
                  A, C
               
               
                  statika
               
               
                  62 
               
            
                  B, D
               
               
                  totali
               
               
                  65 
               
            
                  Fann ċentrifugu mingħajr kisi estern, b'paletti mibruma lura
               
               
                  A, C
               
               
                  statika
               
               
                  70 
               
            
                  Fann ċentrifugu b'kisi estern, b'paletti mibruma lura
               
               
                  A, C
               
               
                  statika
               
               
                  72 
               
            
                  B, D
               
               
                  totali
               
               
                  75 
               
            
                  Fann bi fluss mist
               
               
                  A,C
               
               
                  statika
               
               
                  61 
               
            
                  B,D
               
               
                  totali
               
               
                  65 
               
            
                  Fann bi fluss tanġenzjali
               
               
                  B, D
               
               
                  totali
               
               
                  32